kardosdrur/scandi-wiki huggingface dataset:
Carit Falch

Carit Falch (født 16. december 1976) er en dansk fodboldtræner, der er træner for Fremad Amager.

Han har tidligere været cheftræner i superligaklubben Lyngby Boldklub, det cypriotiske premier league hold, Enosis Neon Paralimni FC, 1. divisionsklubben Brønshøj Boldklub og for Litauens U21 landshold.

Carit har UEFAs højeste træneruddannelse, UEFA Pro licens, hvilket giver ham mulighed for at træne klubhold på højeste internationale niveau - såvel som landshold.

Karriere 
Falch startede som talent træner i Karlslunde IF, Greve IF og Hvidovre IF. Heraf fem år som cheftræner på U-liga holdet i Hvidovre IF og talenttræning fra U14 til U21.

Han var i tre år cheftræner på U-liga hold i FC Nordsjælland, ansvarlig for U16 projektet, og nåede også at arbejde som analyzer og scout for FC Nordsjællands Superligahold.

Carit Falch var herefter 3 år i HB Køge, hvor han både var U-Liga træner, uddannelseschef samt talentchef og A+ træner.

Carit Falch stoppede i 2014 i HB Køge, for at blive cheftræner i Brønshøj Boldklub,

På trods af en kvartfinale i pokalturneringen og en ubesejret stime på ti kampe i ligaen valgte Carit Falch at stoppe samarbejdet med Brønshøj Boldklub, den 8. april 2015. I juli 2015 blev han ansat som teknisk direktør i FC Helsingør.

I februar 2017, forlod Falch FC Helsingør for at blive landstræner for Litauens U/21-fodboldlandshold. I 2018 vandt Falch og Litauen det Baltiske Mesterskab for første gang i 8 år.

I november 2018 blev Falch ansat som ny cheftræner for den cypriotiske premier league klub Enosis Neon Paralimni FC  I 2019 nåede Enosis Paralimni for første gang i 17 år semifinalen i den cypriotiske pokalturnering, hvor holdet knebent blev slået ud af mestrene fra APOEL Nicosia efter 0:1 ude og 2:2 hjemme.

Carit Falch startede 1. juli 2020 som træner for Lyngby Boldklubs U/19-hold, og i november samme år overtog han midlertidigt ansvaret for klubbens Superligahold, idet cheftræneren blev sygemeldt. Den 21. december 2020 blev Carit Falch fast cheftræner og i foråret 2021 var Lyngby Boldklub et af Superligaens mest formstærke hold, og samlede 22 point.

Vejle Boldklub købte Carit Falch fri af kontrakten i Lyngby Boldklub d. 8. juni 2021. Falch og Vejle Boldklub skulle sammen sikre overlevelse i Superligaen og samtidig bygge et nyt hold og et nyt offensivt spillekoncept samt bringe 1.hold og akademi tættere sammen. 

Samarbejdet varede dog ikke længe, da Falch blev fyret af Vejle Boldklub d. 17. august 2021 efter 5 Superliga kampe, pga manglende resultater og uenighed om strategien.

Den 5. januar 2023 blev Falch præsenteret som ny træner for 1. divisions-klubben Fremad Amager.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Brønshøj Boldklub
Fodboldtrænere fra Lyngby Boldklub
Fodboldtrænere fra Vejle Boldklub
Fodboldtrænere fra Fremad Amager
Ivan Perišić

Ivan Perišić (født 2. februar 1989 i Split, Jugoslavien) er en kroatisk fodboldspiller (kantspiller). Han spiller for engelske Tottenham Hotspur F.C.

Karriere 

Efter at have startet sin seniorkarriere i Frankrig hos FC Sochaux, uden at slå igennem på førsteholdet, skiftede Perišić i 2009 til Club Brugge. I 2011 blev han, på trods af ikke at være angriber, topscorer i den belgiske liga, og blev samtidig årets fodboldspiller i Belgien.

Efter sin store succes i Belgien skiftede Perišić i 2011 til Borussia Dortmund i Tyskland, hvor han i sin første sæson var med til at vinde The Double, Bundesligaen og DFB-Pokalen.

I januar 2013 blev han solgt til VfL Wolfsburg, og i sommeren 2015 skiftede han til italienske Inter.

I 2019 skiftede Ivan Perisic til den sydtyske klub Bayern Munchen, og i 2022 skiftede han til den engelske klub Tottenham Hotspur.

Landshold 

Perišić står (pr. december 2022) noteret for 120 kampe og 33 scoringer for Kroatiens landshold, som han debuterede for 26. marts 2011 i en EM-kvalifikationskamp på udebane mod Georgien. Han repræsenterede sit land ved både EM i 2012, VM i 2014, EM i 2016,  VM i 2018 og VM i 2022.

Referencer

Eksterne henvisninger 

 

Fodboldspillere fra Kroatien
Fodboldspillere fra FC Sochaux-Montbéliard
Fodboldspillere fra Club Brugge
Fodboldspillere fra Borussia Dortmund
Fodboldspillere fra VfL Wolfsburg
Fodboldspillere fra FC Internazionale Milano
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Personer fra Split
Ognjen Vukojević

Ognjen Vukojević (født 20. december 1983 i Bjelovar, Jugoslavien) er en kroatisk tidligere fodboldspiller (defensiv midtbane). Han spillede blandt andet for Dynamo Kiev, Spartak Moskva og Austria Wien.

Vukojević karriere tog for alvor fart, da han fra 2006 til 2008 spillede i den kroatiske storklub Dinamo Zagreb, som han var med til at vinde hele tre kroatiske mesterskaber med. Herefter blev han solgt til Dynamo Kiev i Ukraine hvor han, kun afbrudt af et kortvarigt lejemål hos Spartak Moskva i Rusland, har spillet lige siden.

Landshold 

Vukojević nåede 55 kampe og fire scoringer for Kroatiens landshold, som han debuterede for i oktober 2007, i en venskabskamp mod Slovakiet. Han valgte at stoppe på landsholdet i 2014, efter at have repræsenteret sit land ved både EM i 2008, EM i 2012 og VM i 2014.

Referencer

Eksterne henvisninger 

Fodboldspillere fra Kroatien
Fodboldspillere fra Lierse SK
Fodboldspillere fra Dinamo Zagreb
Fodboldspillere fra Dynamo Kyiv
Fodboldspillere fra FC Spartak Moskva
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Milan Badelj

Milan Badelj (født 25. februar 1989 i Zagreb, Jugoslavien) er en kroatisk fodboldspiller (central midtbane). Han spiller for Fiorentina i Italien.

Fra 2007 til 2012 spillede Badelj hos den kroatiske storklub Dinamo Zagreb. Her var han med til fire gange i træk at vinde det kroatiske mesterskab. I august 2012 skiftede han til Hamburger SV i Tyskland.

Landshold 

Badelj står (pr. marts 2018) noteret for 36 kampe og én scoring for Kroatiens landshold, som han debuterede for 23. maj 2010 i en venskabskamp mod Wales. Han repræsenterede sit land ved både EM i 2012, VM i 2014, EM 2016 og VM 2018.

Referencer

Eksterne henvisninger 

Fodboldspillere fra Kroatien
Midtbanespillere (fodbold)
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Dinamo Zagreb
Fodboldspillere fra Hamburger SV
Fodboldspillere fra ACF Fiorentina
Personer fra Zagreb
Ante Rebić

Ante Rebić (født 21. februar 1992 i Split, Kroatien) er en kroatisk fodboldspiller (angriber). Han spiller for Eintracht Frankfurt i Tyskland.

Rebić startede sin seniorkarriere i hjemlandet hos RNK Split. I august 2013 skiftede han til Fiorentina. Han blev derefter udlejet til RB Leipzig, Hellas Verona og Eintracht Frankfurt. I slutningen af 2017/2018 sæsonen, købte Eintracht Frankfurt ham fri af lejeaftalen. I 2018 forlængede han sin kontrakt med Eintracht Frankfurt til 2022. I 2017/18 sæsonen scorede han 2 mål i DFB Pokalfinalen mod FC Bayern München.

Landshold 

Rebić står (pr. april 2018) noteret for 14 kampe og én scoring for Kroatiens landshold, som han debuterede for 26. marts 2011 i en VM-kvalifikationskamp på udebane mod Liechtenstein. Han repræsenterede sit land ved VM i 2014 og VM i 2018 hvor han med holdet vandt sølv.

Referencer

Eksterne henvisninger 

Fodboldspillere fra Kroatien
Fodboldspillere fra ACF Fiorentina
Fodboldspillere fra RB Leipzig
Personer fra Split
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Domagoj Vida

Domagoj Vida (født 29. april 1989 i Osijek, Jugoslavien) er en kroatisk fodboldspiller (midterforsvarer/højre back). Han spiller for AEK Athen i Grækenland.

Vida har tidligere spillet for NK Osijek og Dinamo Zagreb i hjemlandet, samt tyske Bayer Leverkusen og ukrainske Dynamo Kiev. Han blev hentet til Dynamo Kiev i januar 2013 for en pris på omkring seks millioner euro.

Landshold 

Vida står (pr. december 2022) noteret for 100 kampe og fire scoringer for Kroatiens landshold, som han debuterede for 23. maj 2010 i en venskabskamp på udebane mod Wales. Han repræsenterede sit land ved både EM i 2012, VM i 2014, EM 2016 og VM 2018.

Referencer

Eksterne henvisninger 

Fodboldspillere fra Kroatien
Fodboldspillere fra Bayer 04 Leverkusen
Fodboldspillere fra Dinamo Zagreb
Fodboldspillere fra Dynamo Kyiv
Personer fra Osijek
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014 
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018 
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Danijel Subašić

Danijel Subašić (født 27. oktober 1984 i Zadar, Jugoslavien) er en kroatisk fodboldspiller (målmand). Han spiller for AS Monaco i den franske Ligue 1.

Subašić spillede som ungdomsspiller og i starten af sin seniorkarriere hos NK Zadar i sin fødeby. I 2008 skiftede han til storklubben Hajduk Split, først på et lejemål og senere på en permanent kontrakt. I 2012 skiftede han til den daværende Ligue 2-klub AS Monaco. Her var han med til at føre klubben til oprykning til Ligue 1.

Landshold 

Subašić står (pr. juni 2014) noteret for seks kampe for Kroatiens landshold, som han debuterede for 14. november i en venskabskamp på hjemmebane mod Liechtenstein. Han repræsenterede sit land ved både EM i 2012, VM i 2014, EM 2016 og VM 2018.

Referencer

Eksterne henvisninger 

Fodboldspillere fra Kroatien
Fodboldspillere fra Hajduk Split
Fodboldspillere fra AS Monaco FC
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Personer fra Zadar
Shawn Ashmore

Shawn Ashmore Robert (født 7. oktober 1979 i Richmond, British Columbia), er en canadisk skuespiller.

Han fik sin første rolle i en episode af serien Katts and Dogs (1989), kun 10 år gammel. Men det var som 14-årig at Hollywood virkelig fik øjnene op for Ashmore, da han fik hovedrollen i Guitarman (1994), instrueret af Will Dixon.

I den anden Marvel film X2: X-Men United (2003), fik han sit gennembrud, selv om han havde en birolle i den allerførste X-Men-film (2000).

Han er tvillingebror til Aaron Ashmore.

Filmografi

Film 
 Married to It (1991) – Student in Pageant
 Gross Misconduct (1993) – Young Brian 'Spinner' Spencer
 Guitarman (1994) – Waylon Tibbins
 Promise the Moon (1997) – Leviatus Bennett
 Any Mother's Son (1997) – Billy
 Melanie Darrow (1997) – David Abbott
 At the Mercy of a Stranger (1999) – Danny
 Dear America: The Winter of Red Snow (1999) – Ben Valentine
 X-Men (2000) – Bobby Drake / Iceman
 The Big House (2001) – Trevor Brewster
 Blackout (2001) – First Son
 Wolf Girl (2001) – Beau
 Aces (2002)
 Past Present (2002) – College Kid
 Cadet Kelly (2002)– Cadet Major Brad Rigby
 X2: X-Men United (2003) – Bobby Drake / Iceman
 My Brother's Keeper (2004) – (Stand-In for Aaron Ashmore)
 Underclassman (2005) – Rob Donovan
 3 Needles (2005) – Denys
 Terry (2005) – Terry Fox
 The Quiet (2005) – Connor Kennedy
 X-Men: The Last Stand (2006) – Bobby Drake / Iceman
 Solstice (2008) – Christian
 The Ruins (2008) – Eric
 Frozen (2010) – Joe Lynch
 Mother's Day (2011) – George Barnum
 The Day (2011) – Adam
 Mariachi Gringo (2012) – Edward
 X-Men: Days of Future Past (2014) – Bobby Drake / Iceman

Tv-serier 
 Katts and Dogs (et afsnit, 1989)
 The Ray Bradbury Theater (et afsnit, 1992) – Charlie
 Flash Forward (1 afsnit, 1997) – Gord
 Real Kids, Real Adventures (1 afsnit, 1999) – Aaron Hall
 Animorphs (11 afsnit, 1998-2000) – Jake Berenson
 Earth: Final Conflict (et afsnit, 2000) – Max
 The Famous Jett Jackson (et afsnit, 2000) – Chet
 In a Heartbeat (20 afsnit, 2000-2001) – Tyler Connell
 The Outer Limits (et afsnit, 2001) – Morris Shottwell
 Smallville (to afsnit, 2002-2004) – Eric Summers
 Earthsea (2004) – Ged
 The Following (2013) – Agent Mike Weston

Referencer

Eksterne henvisninger 

 

Filmskuespillere fra Canada
Tvillinger fra Canada
Bengt Holst

Bengt Holst (født 14. maj 1952) er en dansk biolog, der frem til sin pensionering ved udgangen af 2020 var videnskabelig direktør i København Zoo. 

Holst er cand.scient. i biologi fra Københavns Universitet i 1983. Herefter blev Holst ansat som zoolog og videnskabelig assistent København Zoo. I 1988 blev Holst chef for dyreafdelingen og i 1994 vicedirektør og videnskabelig direktør.

Holst har medvirket i Danmarks Radios naturvidenskabelige radioprogrammer Leksikon og Viden Om.
I 2012 blev han formand for Det Dyreetiske Råd.

Bengt Holst blev for alvor et kendt ansigt i februar 2014, da han som talsmand for København Zoo stod frem i både dansk og international presse for at fortælle om beslutningen om at obducere giraffen Marius foran et publikum.

Efter han stoppede som videnskabelig direktør i Zoologisk Have 31. december 2020, blev han i januar 2021 udpeget som formand for bestyrelse af Den Danske Naturfond.

Bibliografi 
 (hovedredaktør) "Verdens Dyreliv – et illustreret opslagsværk om dyreriget" (2007). Forlaget Globe. ISBN: .
 "Børnenes store dyrebog" (2005) "Politikkens forlag"
 (Oversættelse og bearbejdelse til dansk) "Politikkens bog om pattedyr" (2003) "Politikkens forlag"

Referencer

Eksterne henvisninger 
 

Personer i Kraks Blå Bog
Biologer fra Danmark
København Zoos direktører
Sydgående båd fra Wadjet-hoteps grav

Sydgående båd fra Wadjet-hoteps grav er en gravmodel af en båd i Ægyptisk Samling på Ny Carlsberg Glyptotek (ÆIN 1569). Den er 56 cm. lang, og består af træ, kobber, tekstiler, og snor. Gravmodellen er fundet på gravpladsen Sedment i grav nr. 2106.

Denne bådmodel er fundet sammen med andre gravmodeller på gulvet ved siden af mumiekisten i manden Wadjet-hoteps grav. Ny Carlsberg Glyptotek har erhvervet de fleste af fundene fra denne grav i 1921 fra British School of Archaeology i Ægypten. Gravmodellen er dateret til 7. – midten af 11. dynasti, ca. 2150-2050 f.Kr.

På denne "Sydgående båd" ser man ni personer, som alle har deres formål. I fronten af båden står udkigsposten med en fender, der i det gamle Ægypten var lavet af en oksehudssæk fyldt med halm. Bag ham er fem mænd i gang med at sætte sejlet, og bag dem sidder to mænd, som henholdsvis holder skødet til den nedre og den øvre bom. Den sidste mand på båden sidder ved styreåren og sørger for at båden holder sin rette kurs. På dækket af båden ligger en kølle, som man brugte til at slå bådens fortøjningspæl i jorden med.

Se også 
 Mumie med portræt

 Ægyptisk dødekult
 Ægyptiske tekstiler
 Ny Carlsberg Glyptotek
 Sjælen i det ægyptiske efterliv
 Mumificering i det gamle Ægypten

Noter

Referencer

Eksterne henvisninger 

 "Tracking Colour - The polychromy of Greek and Roman sculpture in the Ny Carlsberg Glyptotek"



Egypten i antikken
Sejlbåde
Licensproduktion

Licensproduktion er den juridiske betegnelse for efterbygning af et produkt med tilladelse (fremstillingslicens) fra den egentlige fabrikant, som regel af finansielle årsager.

Især NIC-lande køber mange af sådanne licenser fra firmaer i industrilande. Indenfor militærsektoren medfører sådanne licensproduktioner en vis risiko, hvorfor forhandlinger herom ofte ledsages af diplomatiske forhandlinger.

I Schweiz er der tradition for ikke at indkøbe et våbensystem, men i stedet fremstille et på licens. For eksempel fremstillede og videreudviklede firmaet RUAG Stinger. Der blev i alt fremstillet 3.500 styrevåben og ca. 492 startapparater.

Bilfirmaet SEAT fremstillede f.eks. siden deres grundlæggelse i 1950 og frem til 1970'erne biler fra Fiat på licens. Modelbetegnelserne var som regel ens (f.eks. SEAT 127 = Fiat 127 og SEAT 1500 = Fiat 1500).

Frem til Berlinmurens fald blev der, hovedsageligt i socialistiske lande, fremstillet biler på licens, som f.eks. i Polen under varemærket Polski Fiat modellen Polski Fiat 126p (Fiat 126) og Polski Fiat 125p (Fiat 125/1500), i Sovjetunionen Lada 2101 (Fiat 124) og i Rumænien Dacia 1100 (Renault 8) og Dacia 1300 (Renault 12).

BMW kunne i 1954 undgå at gå konkurs, da de begyndte at licensproducere kabinescooteren Isetta fra det italienske Iso Rivolta.

Se også 
 Completely Knocked Down

Noter 

Juridiske begreber
Fremstilling
Christian Noboa

Christian Fernando Noboa Tello (født 9. april 1985 i Guayaquil, Ecuador) er en ecuadoriansk fodboldspiller (offensiv midtbane). Han spiller hos FC Zenit i den russiske liga.

Noboa startede sin karriere hos Emelec i hjemlandet. I 2007 rejste han til Europa og skrev kontrakt med FC Rubin Kazan i Rusland. Her spillede han de følgende fem sæsoner, og var med til at vinde to russiske mesterskaber, i henholdsvis 2008 og 2009. Han blev herefter solgt til ligarivalerne Dynamo Moskva.

Landshold 
Noboa har (pr. juni 2014) spillet 42 kampe og scoret to mål for Ecuadors landshold, som han debuterede for 29. marts 2009 i et opgør mod Brasilien. Han var en del af den ecuadorianske trup til både Copa América 2011 og VM i 2014.

Referencer

Eksterne henvisninger 

 National-Football-Teams.com spillerinfo
 FIFA.com spillerinfo 

Fodboldspillere fra Ecuador
Fodboldspillere fra Rubin Kazan
Fodboldspillere fra Dynamo Moskva
Fodboldspillere fra PAOK F.C.
Fodboldspillere fra FC Rostov
Fodboldspillere fra Zenit Skt. Petersborg
Deltagere ved verdensmesterskabet i fodbold 2014
Renato Ibarra

Alex Renato Ibarra Mina (født 20. januar 1991 i Ambuquí, Ecuador) er en ecuadoriansk fodboldspiller (kantspiller). Han spiller hos SBV Vitesse i den hollandske Æresdivision. Han har spillet for klubben siden 2011.

Landshold 
Ibarra har (pr. juni 2014) spillet 19 kampe for Ecuadors landshold, som han debuterede for 20. april 2011 i et opgør mod Argentina. Han var en del af den ecuadorianske trup til både Copa América 2011 og VM i 2014.

Referencer

Eksterne henvisninger 
 

Fodboldspillere fra Ecuador
Fodboldlandsholdsspillere fra Ecuador
Midtbanespillere (fodbold)
Deltagere ved verdensmesterskabet i fodbold 2014
Gōtoku Sakai

Gōtoku Sakai (Japansk: 酒井 高徳, født 14. marts 1991 i New York, New York, USA) er en japansk fodboldspiller (højre back). Han spiller for VfB Stuttgart i den tyske Bundesliga. Han har spillet for klubben siden 2012.

Landshold 

Sakai står (pr. juni 2014) noteret for tolv kampe for Japans landshold, som han debuterede for 6. september 2012 i et opgør mod De Forenede Arabiske Emirater. Han blev udtaget til landets trup til VM i 2014 i Brasilien og VM i 2018 i Rusland.

Referencer

Eksterne henvisninger 

Fodboldspillere fra Japan
Fodboldspillere fra VfB Stuttgart
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Hiroki Sakai

Hiroki Sakai (Japansk: 酒井 宏樹, født 12. april 1990 i Kashiwa, Japan) er en japansk fodboldspiller (højre back). Han spiller for Hannover 96 i den tyske Bundesliga. Han har spillet for klubben siden 2012.

Landshold 

Sakai står (pr. juni 2014) noteret for 18 kampe for Japans landshold, som han debuterede for 23. maj 2012 i et opgør mod Aserbajdsjan. Han blev udtaget til landets trup til VM i 2014 i Brasilien og VM i 2018 i Rusland.

Referencer

Eksterne henvisninger 

Fodboldspillere fra Japan
Fodboldspillere ved sommer-OL 2012
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere ved sommer-OL 2020
Deltagere for Japan ved sommer-OL 2020
Deltagere ved verdensmesterskabet i fodbold 2022
Fodboldspillere fra Hannover 96
Itaipava Arena Fonte Nova

Itaipava Arena Fonte Nova, fuldt navn: Complexo Esportivo Cultural Professor Octávio Mangabeira, er et fodboldstadion i Nazaré i Salvador-regionen i delstaten Bahia i Brasilien. Stadionet er sponseret af bryggeriet Itaipava, deraf navnet. Det er hjemmebanen for Esporte Clube Bahia, og er valgt som et af de 12 stadioner til VM i fodbold 2014.

Referencer

Eksterne henvisninger 

Fodboldstadioner i Brasilien
Salvador (Bahia)
Wilfried Bony

Wilfried Guemiand Bony (født 10. december 1988 i Bingerville, Elfenbenskysten) er en ivoriansk fodboldspiller, der spiller som angriber for Swansea i England.

Karriere 
Bony startede sin seniorkarriere hos klubben Issia Wazi i hjemlandet. I 2007 skiftede han til den tjekkiske klub Sparta Prag, først på et lejemål og senere på en permanent kontrakt. Han havde et succesfuldt ophold i klubben, som han blandt andet vandt det tjekkiske mesterskab med i 2010. I januar 2011 blev han solgt til den hollandske klub SBV Vitesse for en pris på omkring 4,1 millioner euro.

Bony spillede i Vitesse de følgende to et halvt år, og opholdet hos Arnhem-klubben blev succesfuldt, med intet mindre 46 scoringer i 65 kampe i Æresdivisionen. I 2013 blev han topscorer i ligaen, og blev samme år kåret til årets spiller i hollandsk fodbold.

Bonys gode form i Vitesse betød i sommeren 2013, at han blev solgt for et beløb svarende til 104 millioner kroner til Swansea City i Premier League, der på daværende tidspunkt blev trænet af danskeren Michael Laudrup.

Den 14/1 2015 underskrev Bony en 4,5 årig kontrakt med mesterne fra Manchester city F.C.

Landshold 
Bony har (pr. marts 2018) spillet 52 kampe og scoret 15 mål for Elfenbenskystenss landshold, som han debuterede for 9. oktober 2010 i et opgør mod Burundi. Han var en del af den ivorianske trup til VM i 2014 i Brasilien.

Referencer

Eksterne henvisninger 

Fodboldspillere fra Elfenbenskysten
Fodboldspillere fra Sparta Prag
Fodboldspillere fra SBV Vitesse
Fodboldspillere fra Swansea City A.F.C.
Fodboldspillere fra Stoke City F.C.
Fodboldspillere fra Manchester City F.C.
Deltagere ved verdensmesterskabet i fodbold 2014
Angribere (fodbold)